# Oum, el dofí blanc

* Aquest article tracta sobre l'anime de 1971. Si cerqueu la sèrie d'animació de 2015, vegeu «Zoom, el dofí blanc».
Oum, el dofí blanc (Oum le dauphin blanc en francès) és una sèrie d'animació franco-japonesa de 26 episodis de tretze minuts, produïda per Telcia Films, Saga Films i Eiken a partir de 1969, convertint-se en la primera coproducció d'animació entre França i el Japó.
La seva estrena mundial va ser a França pel segon canal de l'ORTF el 30 de novembre de 1971. Al Japó, la sèrie es va anomenar Iruka to Shônen (イルカと少年, El dofí i el noi) i es va estrenar el 1975. En català es va estrenar pel Circuit català de TVE el 10 de gener de 1990, mentre que la versió valenciana ho va fer el 2 de març per Canal 9.

## Argument

La sèrie explica les aventures del dofí blanc Oum amb els seus joves amics Ian, de 13 anys, i la seva germana Marina, de 7 anys, els quals viuen amb el seu oncle, un antic mariner anomenat Patrick. A més nombrosos animals els acompanyen com la gracula Jean-Sébastien, qui domina el llenguatge dels dofins, el coala Raoul, el peresosos Flem, la parella d'Oum, Mamoum i Titoum el seu fill.

## Fitxa tècnica

* Productors: Telcia Films (Jacques Simonnet, Yves Ciampi)
* Realitzador: René Borg
* Escenarista: Vladimir Tarta, Gaston Pomier Layrargues
* Creador de personatges: Marc Bonnet
* Lletra i música de la capçalera: Michel Legrand, Vladimir Cosma, Jean Drejac
* Productor: Yves Ciampi

## Remake de 2015

El 2015 TF1 va fer una segona sèrie modernitzant els personatges. La producció va ser conjuntament entre França i Alemanya per Media Valley i Marzipan Films i es va fer en 3D en lloc d'animació tradicional. Consta de dues temporades de 52 episodis de tretze minuts i es va estrenar el 30 d'agost de 2015 a França al canal TF1, el 21 d'octubre de 2015 a Alemanya al canal KIKA i a Catalunya el 14 de setembre de 2015 pel canal Super3.

## Ús publicitari

Des de la seva estrena, a França els personatges han estat usats en diferents campanyes publicitàries, com les estacions de servei FINA, que va fer productes promocionals, o els iogurts Vitho.
Nestlé va associar Oum a l'hora de promocionar la seva xocolata blanca Galak entre els anys 70 i 2003. El 2004 varen continuar venent amb la imatge d'Oum, mentre que el 2005 varen fer un redisseny del personatge, el qual va ser denunciat pels creadors originals.

## Referències

* ↑ «Le saviez-vous ? Les co-productions Europe-Japon dans l'animation» (en francès). París: Japan Expo, 15-03-2017. [Consulta: 27 juny 2020].
* ↑ «Iruka to Shônen» (en anglès). Animemorial. [Consulta: 27 juny 2020].
* ↑ «Avui antenes. Programació en català». Barcelona: Diari Avui, 05-01-1990. [Consulta: 27 juny 2020].
* ↑ «Recordes OUM EL DOFÍ BLANC? Hui fa 30 anys, el 02/03/1990, Canal Nou estrenava esta producció francojaponesa de 1971». Ficció en Valencià (Twitter), 02-03-2020. [Consulta: 27 juny 2020].
* ↑ «Oum le dauphin blanc» (en francès). Media Valley. Arxivat de l'original el 2017-10-24. [Consulta: 6 novembre 2015].
* ↑ TV3. «El canal Super3 arrenca el curs amb novetats», 10-09-2015. [Consulta: 6 desembre 2022].
* ↑ «La programació de TV». Barcelona: Diari El Punt Avui, 14-09-2015. [Consulta: 27 juny 2020].
* ↑ «Yaourtophile» (en francès). Yaourtophile. [Consulta: 27 gener 2019].
* ↑ «GALAK : friandise fondante» (en francès). INA, 04-10-1972. [Consulta: 27 juny 2020].
* ↑ «Galak : reliquat de royalties pour Oum» (en francès). VoxPi, 10-01-2006. [Consulta: 27 juny 2020].